[ca] L'objectiu d'aquest projecte és definir les actuacions necessàries per millorar la gestió de l'aigua pluvial i reduir les inundacions en una zona situada entre el riu Foix i el Torrent de Santa Maria, a Cubelles, mitjançant la construcció d'un dipòsit de retenció d'aigües pluvials. Actualment, la xarxa unitària no pot desguassar adequadament els cabals de pluja, a causa de la manca de separació de les aigües pluvials i residuals, el diàmetre reduït de les canonades i les diferències de cota respecte al desguàs natural de la zona. Aquesta situació provoca inundacions freqüents en el pas inferior de la via del tren del carrer Arles de Tec i el carrer Millera, especialment a la zona de l'Escola Vora el Mar. L'estudi hidràulic i hidrològic ha determinat els cabals punta i els volums d'aigua d'escorrentia per períodes de retorn de 2, 5 i 10 anys. Això ha permès dimensionar una nova xarxa separativa d'aigües pluvials i un dipòsit de laminació per evitar les inundacions actuals. Després d'analitzar diferents alternatives, s'ha decidit construir un dipòsit de retenció per gestionar les pluges de període de retorn de 5 anys i una xarxa separativa per a un període de retorn de 10 anys, que desembocarà en el dipòsit de retenció. Amb una capacitat de buidatge de 0,3 m3/s, el volum necessari del dipòsit ha estat calculat en 734,95 m3. Degut a les dimensions reduïdes del carrer Albert Virella i la proximitat dels habitatges, es planteja construir el dipòsit utilitzant murs pantalles, per evitar afectar els edificis existents. Aquesta solució considera les característiques geològiques del terreny i la presència del nivell freàtic proper a la superfície.

[en] The objective of this project is to define the necessary actions to improve rainwater management and reduce flooding in an area located between the Foix River and the Torrent de Santa Maria in Cubelles, through the construction of a rainwater retention tank. Currently, the unitary network cannot adequately drain the rainwater due to the lack of separation of rainwater and wastewater, the small diameter of the pipes, and the differences in elevation concerning the natural drainage of the area. This situation causes frequent flooding in the underpass of the train track on Arles de Tec Street and Millera Street, especially in the area of the Vora el Mar School. The hydraulic and hydrological study has determined the peak flows and runoff volumes for return periods of 2, 5, and 10 years. This has allowed the sizing of a new separate rainwater network and a detention tank to avoid the current flooding. After analyzing different alternatives, it was decided to build a retention tank to manage the rainfall of a 5-year return period and a separate network for a 10-year return period, which will discharge into the retention tank. With a pumping station capacity of 0.3 m3/s, the necessary volume of the tank has been calculated at 734.95 m3. Due to the reduced dimensions of Albert Virella Street and the proximity of the houses, it is proposed to construct the tank using diaphragm walls to avoid affecting the existing buildings. This solution considers the geological characteristics of the terrain and the presence of the water table close to the surface.